Държавен вестник, бр. 3, 2015 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  3
а за задължителните и изборните про-
грами в момента на изтичане срока на 
програмите.
2. Въпросната Държава запазва правата, 
които е придобила до момента на вли-
зането в сила на денонсирането, що се 
отнася до различните програми, в които 
тя е включена.
3. Ако Държава Членка спре да бъде Стра-
на по Конвенцията, разпределението на 
вноските към Общия Бюджет се коригира 
в съответствие с Член 10.2 за петгодишен 
период след момента, в който въпросната 
Държава е денонсирала Конвенцията.
Член 20 
Разпускане
1. EUMETSAT може да бъде разпусната по 
всяко време от Съвета с решение съгласно 
Член 5.2 (а).
2. Освен ако Съветът не вземе друго решение, 
EUMETSAT се разпуска, ако в резултат 
на денонсирането на тази Конвенция от 
една или повече Държави Членки съгласно 
клаузата на Член 19.1 или като резултат 
от изключване, както следва от Член 
14.1, размерът на вноските на всяка друга 
Държава Членка за Общия Бюджет и за 
задължителните програми се увеличава 
с повече от една пета.
Решението за разпускането се взема от Съ-
вета в съответствие с Член 5.2 (а), а Държавата 
Членка, която е денонсирала Конвенцията или 
е била изключена, не взема участие в гласува-
нето по случая.
3. В случаи, отнасящи се до параграфи 1 
и 2, Съветът назначава ликвидационнни 
власти.
4. Активите се разделят между Държавите, 
които са членове на EUMETSAT по време-
то на нейното разпускане, пропорционално 
на вноските, действително платени от тях 
от момента, в който те са станали Страни 
по тази Конвенция. В случай на дефицит 
същият се поема от същите Държави 
пропорционално на вноските, определени 
за последната финансова година.
Член 21
Уведомяване
Депозитарят уведомява подписващите и 
присъединяващи се Държави за:
(a) всяко подписване на Конвенцията;
(b) депозирането на всеки документ по ра-
тифициране, приемане, одобрение или 
присъединяване;
(c) влизането в сила на Конвенцията съгласно 
параграф 1 или параграф 2 от Член 17;
(d) приемането и влизането в сила на всяка 
поправка в Конвенцията или Анексите 
към нея; 
(e)  всяко денонсиране на Конвенцията или 
загуба на членство в EUMETSAT;
(f) разпускането на EUMETSAT.
Член 22 
Регистриране
При влизане в сила на тази Конвенция и 
на каквито и да са изменения към нея депози-
тарят ги регистрира при Генералния Секретар 
на Организацията на Обединените Нации в 
съответствие с Член 102 от Хартата на Обе-
динените Нации.
15 
СПОРАЗУМЕНИЕ 
между правителството на Република България 
и Европейската организация за разработване 
на метеорологични спътници (EUMETSAT) 
относно присъединяването на Република 
България към Конвенцията за учредяването 
на Европейска организация за разработване 
на метеорологични спътници (EUMETSAT) 
и свързаните ред и условия
(Ратифицирано със закон, приет от 42-то 
Народно събрание на 19 март 2014 г. – ДВ, 
бр. 30 от 2014 г. В сила от 25 април 2014 г.)
Преамбюл
Правителството на Република България 
(наричано по-долу „Република България“), 
и
Европейската организация за разработване 
на метеорологични спътници, учредена чрез 
Конвенция, отворена за подписване в Женева 
на 24 май 1983 и влязла в сила на 19 юни 1986 
(наричана по-долу „EUMETSAT“),
КАТО ИМАТ ПРЕДВИД, че Съветът на 
EUMETSAT на неговото 15-о заседание на 
4 и 5 юни 1991 г. препоръча на държавите 
членове да приемат поправки в Конвенцията, 
както е предложено в „Протокола за поправ-
ки“, приложен към Резолюция на Съвета 
EUM/C/Res. XXXVI, което е влязло в сила 
на 19 ноември 2000,
КАТО ИМАТ ПРЕДВИД, че съгласно член 
16 от Конвенцията на EUMETSAT дадена дър-
жава може да се присъедини към посочената 
Конвенция след решение на Съвета, прието 
в съответствие с клаузите на член 5.2(a) от 
Конвенцията, 
КАТО ИМАТ ПРЕДВИД също, че Съветът 
на EUMETSAT на неговото 34-то заседание на 
24 – 26 юни 1997 е дефинирал статута „държава, 
с която се осъществява сътрудничество“ като 
една междинна стъпка за европейски страни, 
желаещи да станат пълноправни членове на 
EUMETSAT,
КАТО ИМАТ ПРЕДВИД, че Република 
България и EUMETSAT подписаха спора-
зумение за сътрудничество на 20 декември 
2004 г., което влезе в сила на 25 май 2005 г., 
след като бяха изпълнени процедурите по 
неговото ратифициране,